ירושלים תציע למקל יותר מחצי מיליון ד' לעונה וסעיף יציאה ל-NBA - וואלה! ספורט
ורד כהן יום חמישי, 19 בפברואר 2015, 16:43
ירושלים, תל אביב או NBA? הכול פתוח לפניו. מקל (צילום: AP)
זו תקופה ארוכה שגל מקל מחוזר על ידי הפועל ירושלים, וכרגע הוא מחזיק בהצעות מאירופה וממכבי תל אביב, שהגבירה את מאמציה בימים האחרונים להחתימו. אולם מסתמן שלירושלים יש יתרון על מכבי תל אביב, שכן היא מוכנה להתגמש עם מקל בקשר לשכר ולסעיף היציאה ל-NBA, שחשוב מאוד לגל מקל. על כן, מקל יכול להיות קרוב מתמיד לחתימה בבירה. ירושלים צפויה להציע למקל יותר מחצי מיליון דולר לעונה, והצעתה גבוהה יותר מזו של הצהובים.
מכבי תל אביב, שלא מעוניינת שמקל יחזק את ירושלים, מקיימת שיחות אינטנסביות עם הרכז. גיא גודס שב ואמר למקל כי הוא מייעד לו תפקיד מרכזי בקבוצה. שתי הקבוצות רוצות להחתים את מקל על חוזה ארוך טווח, ובמקביל סוכניו של מקל בארה"ב בודקים מספר קבוצות ב- NBA. גל מקל נחשב לשחקן חופשי, ויהוא כול לחתום בכל קבוצת NBA שתרצה אותו גם לאחר שהטרייד דד-ליין ייסגר בלילה שבין חמישי לשישי. בימים האחרונים דחו מקורביו של מקל את הפרסומים ברוסיה על הגעתו של השחקן לקאזאן, ונראה שההחלטה של השחקן תיפול בימים הקרובים. אחת הקבוצות המעוניינות בו באירופה היא מילאנו.
מכבי תל אביב מנהלת מגעים אינטנסיביים עם נציגיו של מקל. מזרחי (צילום: ברני ארדוב)